51. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 47313/83 της 25 Φεβρ./23 Μαρτ.  1983 (ΦΕΚ Β΄ 126) Απλούστευση διαδικασιών στον Ο.Λ.Θ. Έχοντας υπόψη: Σελ. 310,22(γ) Τεύχος 1371 Σελ. 64 1.Τις διατάξεις του εδαφ. β της παρ. 1 του άρθρ. 29 του Νόμ. 1199/81 (ΦΕΚ 237/81 τ.Α΄) «περί ρυθμίσεως θεμάτων καταστάσεως υπαλλήλων του Δημοσίου, των Ν.Π.Δ.Δ., των Ο.Τ.Α. και άλλων τινών συναφών διατάξεων». 2.Τις διατάξεις του άρθρ. 12 του Νόμ. 1256/82 (ΦΕΚ 65/82 τ.Α΄) «για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις». 3.Την 16958/2.9.82 πράξη του Διοικητικού Συμβουλίου του Οργανισμού Λιμένος Θεσ/νίκης 4.Την ανάγκη να μειωθεί η γραφειοκρατία και να απλουστευθούν οι διοικητικές διαδικασίες, αποφασίζουμε: Άρθρο μόνο.-1.Καταργείται η απαιτούμενη σύμφωνα με τις κείμενες διατάξεις έγκριση του Νομάρχη Θεσ/νίκης, στον οποίο έχει μεταβιβασθεί η αρμοδιότητα αυτή από τον Υπουργό Ναυτιλίας Μεταφορών και Επικοινωνιών με το Β.Δ. 200/72, των ακολούθων αποφάσεων του Διοικητικού Συμβουλίου του Οργανισμού Λιμένος Θεσ/νίκης και του Προέδρου αυτού: α)Αποφάσεις ΔΣ/ΟΛΘ για την καταβολή συντάξεων σε συνταξιούχους του Οργανισμού που η σύνταξή τους κανονίζεται με πράξη από την αρμοδία Υπηρεσία Συντάξεων του Υπουργείου Οικονομικών, στην οποία αναφέρεται ότι η σύνταξη αυτή θα χορηγηθεί από τον ΟΛΘ. β)Αποφάσεις ΔΣ/ΟΛΘ για τη διαγραφή λόγω παραίτησης του με σχέση εργασίας ιδ. δικαίου προσωπικού. γ)Αποφάσεις Προέδρου ΔΣ/ΟΛΘ που αφορούν τη χορήγηση τριετιών κλπ. επιδομάτων στο με σχέση εργασίας ιδιωτικού δικαίου προσωπικό. 